Հայտարարություն

Մասնագիտական պաշտոնների 6-րդ ենթախմբի թափուր պաշտոնը համալրելու համար մրցույթ հայտարարելու մասին

Շրջակա միջավայրի նախարարությունը հայտարարում է **մրցույթ**՝ Շրջակա միջավայրի նախարարության **անտառային քաղաքականության վարչության մասնագետի (ծածկագիրը՝ 15-32.8-Մ6-2)** քաղաքացիական ծառայության թափուր պաշտոնն զբաղեցնելու համար և վարկանիշային ցուցակի համապատասխան համարներում գրանցված անձանց հրավիրում է հարցազրույցի, որը տեղի կունենա 2022 թվականի **ապրիլի 7-ին ժամը 14։30-ին** Շրջակա միջավայրի նախարարության վարչական շենքում (ք. Երևան, Հանրապետության Հրապարակ, Կառավարական 3 տուն):

Հարցազրույցին հրավիրվող անձը հարցազրույցի օրը պետք է ներկայացնի հետևյալ բնօրինակ փաստաթղթերը՝

1.Անձնագիր (ՀԾ համարանիշ) կամ նույնականացման քարտ,
2.Դիպլոմ (առկայության դեպքում),

3.Աշխատանքային գործունեությունը հավաստող փաստաթուղթ՝ (առկայության դեպքում),

4.Արական սեռի անձինք՝ նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական կամ համապատասխան տեղեկանք:

Հարցազրույցի փուլը անցկացվելու է «**Հարցարան**» ձևաչափով:

Հիմնական աշխատավարձը կազմում է՝ 111.115 (հարյուր տասնմեկ հազար հարյուր տասնհինգ) Հայաստանի Հանրապետության դրամ:

Նշված պաշտոնին հավակնող անձը պետք է լինի բարեկիրթ, պարտաճանաչ, հավասարակշռված, ունենա նախաձեռնողականություն և պատասխանատվություն ստանձնելու կարողություն:

Քաղաքացիական ծառայության նշված թափուր պաշտոնի անձնագրի և մասնագիտական գիտելիքների շրջանակը սահմանելու մասին հրամանի էլեկտրոնային օրինակները կցվում են։

Աշխատավայրի հասցեն՝ ք. Երևան, Հանրապետության Հրապարակ, Կառավարական 3 տուն։

Վարկանիշային ցուցակում գրանցված անձանց հարցազրույցի հրավիրելու համար տեղեկացնելու վերջնաժամկետի օրն է **2022 թվականի ապրիլի 4-**ը:

Շրջակա միջավայրի նախարարության մարդկային ռեսուրսների կառավարման բաժնի կոնտակտային տվյալներն են՝ ք. Երևան, Հանրապետության Հրապարակ, Կառավարական 3 տուն 5-րդ հարկ, հեռախոսահամար՝ 011-818-504, էլեկտրոնային փոստի հասցե՝ mеri.babayan@env.am ։